Stjarnan sér tækifæri í verkefninu Fyrirmyndarfélag ÍSÍ Mörg íþrótta - og ungmennafélög og deildir þeirra sjá sér hag í því að verða fyrirmyndarfélög ÍSÍ . Páll Grétarsson , fjármálastjóri UMF Stjörnunnar segir í viðtali við ÍSÍ fréttir að þessi viðurkenning hafi haft margar jákvæðar breytingar í för með sér fyrir félagið . Hvers vegna sótti félagið um viðurkenninguna ? Við sáum tækifæri í því að nýta okkur hugmyndafræði verkefnisins til að bæta verklag félagsins á ýmsum sviðum . Með tilkomu handbókar félagsins og deilda varð t.d. til tæki sem hefur nýst félaginu vel . Hefur viðurkenningin haft jákvæðar breytingar í för með sér ? Engin spurning . Á þeim tíma sem við hófum þátttöku í verkefninu var Stjarnan ört stækkandi félag og iðkendum fjölgaði gríðarlega . Skjalfest verklag og handbækur hafa hjálpað okkur mikið í að mæta þeim áskorunum sem fólust í þeim öru breytingum sem félagið gekk í gegnum . Er eitthvað annað sem þú vilt koma á framfæri ? Já , ég myndi vilja hvetja félög til að nýta sér þau verkfæri sem felast í verkefninu . Fyrirmyndarfélag ÍSÍ og Fyrirmyndarhérað ÍSÍ eru gæðaverkefni íþróttahreyfingarinnar er snúa að íþrótta-starfi . Nánari upplýsingar um verkefnið er að finna á vefsíðu ÍSÍ hér . Myndir með frétt